Държавен вестник, бр. 46, 2022 г., стр. 25

БРОЙ  46	
Д Ъ Р Ж А В Е Н  В Е С Т Н И К 	
СТР.  25  
2. Агенция „Пътна инфраструктура“ (АПИ) –
по републиканските пътища съгласно приложе­
ние № 8, таблици № 3 – 6 и схемите към тях;
3. кметовете на общини информация за:
а) общинските пътища съгласно приложе­
ние № 8, таблици № 3 – 6 и схемите към тях;
б) улиците в населените места и селищ­
ните образувания съгласно приложение № 8, 
таблици 5 и 6 и схемите към тях.
(3) Органите по ал. 1 проследяват еже­
месечно данните за регистрираните ПТП за 
достигане на минималния брой ПТП за оп­
ределяне на участък с концентрация на ПТП.
(4) При необходимост от спешно обезопа­
сяване на участък с концентрация на ПТП по 
ал. 3 службите за контрол на МВР предоставят 
информация извън сроковете по ал. 1, т. 2 
до администрацията, управляваща пътя, за 
предприемане на незабавни мерки.
(5) Информацията по ал. 4 се изпраща и 
на Държавна агенция „Безопасност на дви­
жението по пътищата“.
Чл. 62. (1) Главна дирекция „Национална 
полиция“ към МВР поддържа информация 
за участъците с концентрация на ПТП на 
национално ниво.
(2) Столичната дирекция на вътрешни­
те работи и областните дирекции на МВР 
обработват информацията за участъците с 
концентрация на ПТП за съответната област.
Раздел II
Обезопасяване на участък с концентрация 
на ПТП
Чл. 63. (1) В двумесечен срок от получава­
нето на информацията по чл. 61, ал. 2 коми­
сия, назначена със заповед на ръководителя 
на съответната администрация, управляваща 
пътя, или на оправомощено от него длъж­
ностно лице, извършва оглед на участъците 
с концентрация на ПТП, установени на съ­
ответната територия. 
(2) В състава на комисията по ал. 1 се 
включват представители на администрацията, 
управляваща пътя, и на службите за контрол 
на МВР. В комисията се включва лице, кое­
то притежава професионална квалификация 
„одитор по пътна безопасност“ или притежава 
диплома по специалност „Транспортно стро­
ителство“ или еквивалентна на нея. В случай 
че участъкът с концентрация на ПТП е на 
републикански път и е установен на терито­
рията на населено място, в състава на коми­
сията участва и представител на съответната 
община. По преценка на администрацията, 
управляваща пътя, в комисията могат да бъ­
дат включени и длъжностни лица от други 
административни органи. 
(3) За извършения оглед комисията съставя 
протокол, в който се отразяват констатаци­
ите от огледа, анализират се възможните 
причини за ПТП от гледна точка на пътната 
инфраструктура и се посочват краткосрочни 
и дългосрочни мерки за обезопасяване на 
съответните участъци с концентрация на 
ПТП. При необходимост комисията извърш­
ва допълнително обследване на определени 
участъци.
(4) Ръководителят на администрацията, 
управляваща пътя, или оправомощено от него 
длъжностно лице утвърждава краткосрочни 
и дългосрочни мерки за обезопасяване на 
участъците с концентрация на ПТП в съот­
ветствие с протокола по ал. 3.
(5) Краткосрочните мерки по ал. 4 се 
изпълняват в срок до една година от утвър­
ждаването им, а дългосрочните – в срок до 
три години от утвърждаването им. 
Чл. 64. Протоколът на комисията по чл. 63, 
ал. 3 съдържа:
1. описание на пътния участък;
2. препратка към предходни протоколи за 
същия пътен участък;
3. анализ на информацията за настъпилите 
ПТП;
4. общ брой на произшествията и брой на 
произшествията, в резултат на които има за­
гинали и/или ранени участници в движението 
през предходните три години;
5. мерки за отстраняване на недостатъците, 
които следва да бъдат приложени в рамките 
на различни периоди от време, в т.ч.:
а) премахване, преместване, промяна или 
обезопасяване на неподвижните препятствия 
в зоната на безопасност;
б) за успокояване на движението – за на­
маляване на скоростта и интензивността на 
движение;
в) подобряване на видимостта в хоризон­
тални криви, пътни кръстовища, както и при 
различни атмосферни условия и осветеност;
г) подобряване на обезопасяването в сред­
ната разделителна ивица посредством огра­
ничителни системи за пътища;
д) подобряване на съгласуваността, види­
мостта и разпознаваемостта на пътната мар­
кировка, пътните знаци, светлинните сигнали 
и другите средства за сигнализиране;
е) обезопасяване срещу свличане на камъни, 
скални, земни и снежни маси, както и срещу 
снегонавяване;
ж) подобряване на експлоатационното 
състояние на настилките;
з) осигуряване на нови и/или подобрява­
не на съществуващи противозаслепителни 
съоръжения;
и) промени в организацията на движение;
к) усъвършенстване на кръстовищата, 
включително при железопътни прелези;
л) промяна на трасето на пътя;
м) стабилизиране на банкети;
н) въвеждане на системи за управление и 
контрол на движението (интелигентни транс­
портни системи);